Մեկ հարկ ներքև իջնելով փորձասենյակներից մեկում արդեն նոր ներկայացման փորձն է՝ «Բայ բայ Լեդի», գլխավոր դերերում են՝ ՀՀ ժողովրդական արտիստ Հրանտ Թոխատյանը, Ռոզի Ավետիսովան, Արսեն Սաղաթելյանը, Մանե Մխոյանը: Ընդամենը երեք ամիս առաջ աճեմյանական թատրոնը ապրիլյան քառօրյա պատերազմին նվիրված «Հարսանիք թիկունքում» ներկայացմամբ ոչ միայն Գյումրու, այլև ամբողջ հանրապետության ուշադրությունը հրավիրեց դեպի Գյումրու թատրոն: «Հարսանիք թիկունքումը» գրանցեց աննախադեպ հաջողություններ: Ներկայացման ցանկացած բեմադրությունից մեկ ամիս առաջ բոլոր տոմսերը թե՛ Գյումրիում, թե՛ Երևանում և թե՛ մեկ այլ քաղաքներում արդեն վաճառված են եղել: